Kirka Babitzin

Kirill Babitzin (esinejanimega Kirka; vene keeles Кирилл Бабицын; 22. september 1950 Helsingi – 31. jaanuar 2007 Helsingi) oli Soome poplaulja. Ta oli üks Soome populaarsemaid esinejaid. Tema 1988. aasta album "Surun pyyhit silmistäni" oli omal ajal Soome kõige ostetum album (nüüdseks on see langenud kolmandaks).

Kirka tähelend algas 1967. aastal lauluga "Hetki lyö" ja kestis neli aastakümmet.Kirka: Leijat. (Kirka stiili näide telesaatest "Kemut 78" 20.10.1978.) Yle Areena. Vaadatud 02.10.2020. Teda peeti Soome popmuusikaiidoliks. Ta ise on oma muusikaeelistuste kohta öelnud, et tahtnuks karjääri jooksul laulda märksa rohkem rokki, kuid poplugude eest maksti palju paremini – see sai määravaks.Miikka Järvinen. Kirkan kuolemasta 10 vuotta – Vastentahtoinen tähti halusi laulaa rockia mutta iskelmästä maksettiin paremmin. Seura.fi, 31.01.2017.

Ta esindas Soomet 1984. aasta Eurovisiooni lauluvõistlusel lauluga "Hengaillaan", mis saavutas 46 punktiga üheksanda koha.

Babitzin on maetud Helsingi Hietaniemi kalmistu kõrval asuvale Lapinlahti õigeusu kalmistule.

 Albumid 
<tr valign=top><td>
Kirka keikalla (1969)
Kirka (1969)
Saat kaiken (1971)
Nykyaikaa (1972)
Rautaa ja kettinkiä (1973)
Kirkan parhaita (1974)
Tiukka linja (1975)
Babitzinit konsertissa (1975)
Lauantaiyö (1976)
Kaksi puolta (1977)
Anna & Kirka (1978)
Kirkan parhaat (1979)
Kirka (1981)
Täytyy uskaltaa (1983)
Hengaillaan (kuld, 1984)
Älä sano ei (1985)
Isot hitit (1985)
R.O.C.K. (kuld, 1986)
The Spell (kuld, 1987)
<td>
Surun pyyhit silmistäni (neljakordne plaatina, 1988)
Anna käsi (topeltplaatina, 1989)
Iskelmäkansio (1989)
Parhaat, uudet versiot (1990)
Ota lähellesi (topeltplaatina, 1990)
Kasvot peilissä (plaatina, 1991)
Babitzin (1991)
Pyydä vain (kuld, 1992)
Kirka (kuld, 1994)
Sadness in your Eyes (1995)
Tie huomiseen (kuld, 1996)
Hetki lyö: 1967–1997 (plaatina, 1997)
Mestarit Areenalla (kolmekordne plaatina, 1999)
Suuri hetki (2000)
Sinut siinä nään (2002)
Elämääni eksynyt (2005)
40 unohtumatonta laulua (2006)
The Best of Kirka (2007)

Mälestuse jäädvustamine
 2017. aastal võttis Helsingi Linnateater (Helsingin Kaupunkinteatteri) mängukavva Matti Laine näidendi "Kirka – surun pyyhit silmistäni" (lavastaja Kari Rentola).Kirka – surun pyyhit silmistäni Helsingi Linnateatri veebilehel. Vaadatud 02.10.2020.

 Kirka 70. sünniaastapäeva tähistamiseks toodi 2020. aasta aprillis Helsingis Finlandia-talos lavale Kirka elu ja loomingu teemaline muusikal "Hetki Lyö", kus peaosa ehk Kirkat mängis talendisaate "The Voice of Finland" võitnud Ilari Hämäläinen.Kirka 70 V. - synttärietkot ja musikaali Finlandia -talolla 18.4. 2020!. Vaadatud 02.10.2020. Muusikali on saatnud suur edu, see on mängukavas ka 2021. aastal.

 Kouvola teatri 60. aastapäeva tähistamiseks kirjutas Matti Laine muusikali "Kirka - Surun pyyhit silmistäni", mis esietendus 5. septembril 2020. Süžee jutustab imelise eduloo: kuidas vaesest vene immigrandiperest pärit Kirill Babitzinist sai Soome rahvuslik aare Kirka. Lavastas Niko Taskinen, Kirkat mängib ja tema laule laulab Mikael Saari.Teatteriarvio: Kouvolan teatterin juhlamusikaalissa kipinöivät ihmiset, ilmiöt ja hitit – Surun pyyhit silmistäni on Kirka-faneille must-elämys. Kouvolan Sanomat, 06.09.2020.

Huvitavaid seiku
 Kirill Babitzini kodune keel oli vene keel ja ta oli õppinud Helsingis vene koolis. Kui ta valmistas ette oma läbilöögilugu "Hetki lyö", võttis ta spetsiaalselt soome keele tunde, et paika saada õige hääldus.

 1997. aasta sügisel läks Kirka oma 30. tegevusaastat tähistavale ringreisile. Ehkki algul oli ringreisi kavva plaanitud 18 kontserti, osutusid need sedavõrd populaarseks, et lõpuks anti kokku 56 kontserti.

Viited

Kategooria:Soome lauljad
Kategooria:Eurovisioonil osalejad
Kategooria:Soome esindajad Eurovisiooni lauluvõistlusel
Kategooria:Hietaniemi kalmistule maetud
Kategooria:Sündinud 1950
Kategooria:Surnud 2007